el el el el el id el el el el el el el el el el en el el el el el el el el el el el el el el el el el el el el el zh el el zh el el en el el en el el el
Αυτή η εποχή, βέβαια, ήταν πάντοτε η πιο ακριβή όσον αφορά την ενοικίαση, καθώς αυξάνεται η ζήτηση από τον φοιτητικό πληθυσμό. Ακόμα, όμως, και φέτος που λόγω της Ελάχιστης Βάσης Εισαγωγής πετσοκόφτηκαν τόσα παιδιά και έμειναν εκτός πανεπιστημίων, οι τιμές παραμένουν υψηλές, χωρίς το γεγονός να επέδρασε καθόλου στην αγορά, σύμφωνα με τον ίδιο: «Η μείωση των εισακτέων φοιτητών δεν φαίνεται να επηρέασε θετικά τις τιμές, αφού κυρίως αφορούσε τις μικρές πόλεις, που ούτως ή άλλως δεν συναντούσαμε εκεί το φαινόμενο. Ίσα ίσα που όσον αφορά τη φοιτητική στέγαση, παρατηρούμε ένα άλλο σημαντικό πρόβλημα. Στις μεγάλες πόλεις που είναι και τουριστικές, οι ιδιοκτήτες νοικιάζουν τα σπίτια από Οκτώβρη μέχρι Μάιο μόνο, ώστε να τα νοικιάσουν την καλοκαιρινή σεζόν σε τουρίστες, με αποτέλεσμα οι φοιτητές και οι φοιτήτριες να αναγκάζονται κατά τις δύο εξεταστικές περιόδους να ξεσπιτώνονται και να μένουν σε ξενοδοχεία».
Σε συνδυασμό με τις επικείμενες ανατιμήσεις σε βασικά αγαθά, στην ενέργεια, τη βενζίνη κτλ, όπως και με το πάγωμα του κατώτατου μισθού, είναι εμφανές πως πρέπει άμεσα να ληφθούν μέτρα και για την αγορά ενοικίασης, προκειμένου να μην γίνουμε μάρτυρες ενός νέου φαινομένου φτωχοποίησης της ελληνικής κοινωνίας. Τα μέτρα που εδώ και καιρό προτείνονται από τον Σύλλογο και μπορούν να ληφθούν αμέσως, είναι «πρώτον, η αύξηση της ελάχιστης διάρκειας μίσθωσης από τρία σε έξι χρόνια, ώστε να μειωθεί η αυθαίρετη αύξηση και ο εκβιασμός με έξωση αν αυτή δεν γίνει αποδεκτή. Δεύτερον, λόγω πανδημίας, πρέπει να δοθεί παράταση ενός χρόνου σε όλες τις μισθώσεις, ώστε να επέλθει μια εξισορρόπηση της κατάστασης και των οικονομικών των ανθρώπων. Τρίτον, να ξεκινήσουμε μια συζήτηση για ορισμό ενός ανώτατου επιτρεπόμενου μισθώματος, όπως υπήρχε πριν πολλά χρόνια, και να μην ζητάει ο καθένας ό,τι θέλει, εκμεταλλευόμενος την ανάγκη των ενοικιαστών, χωρίς να βασίζεται σε κανένα αντικειμενικό κριτήριο. Ένα ανώτατο πλαφόν που θα βασίζεται στην αντικειμενική αξία, θα λειτουργούσε αρκετά εξισορροπητικά. Μακροπρόθεσμα, βέβαια, θα πρέπει να μιλήσουμε ξανά κάποια στιγμή και για τη δημιουργία εργατικών κατοικιών», καταλήγει ο Άγγελος Σκιαδάς.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Έκατσαν σε κοινό πάνελ για το 22! Η ιστορία ενώνει και διδάσκει!
Γιώργος Λημναίος: Η αγάπη για τα ζώα, η περιπέτεια του Θεάτρου και το JORGE SALON!
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.